**«Месэнджар»** (англ. MErcury Surface, Space ENvironment, GEochemistry and Ranging - MESSENGER) - амерыканская аўтаматычная міжпланетная станцыя (АМС) для даследавання Меркурыя. Запушчана 3 жніўня 2004 года са станцыі ВПС ЗША на мысе Канаверал з дапамогай ракеты-носьбіта Delta II 7925H-9.5. 18 сакавіка 2011 года ў 01:10 UTC станцыя паспяхова выйшла на арбіту Меркурыя. Палёт завяршыўся 30 красавіка 2015 года, калі станцыя ўпала на Меркурый.

Месэнджар быў запушчаны ракетай Delta II у жніўні 2004 года. Яго шлях уключаў складаную серыю аблётаў – касмічны карабель праляцеў каля Зямлі адзін раз, Венеры два разы і каля Меркурыя тры разы, што дазволіла яму затармазіць адносна Меркурыя, выкарыстоўваючы мінімальную колькасць паліва. У студзені 2008 года Месэнджар стаў другім касмічным апаратам пасля "Марынера-10", які дасягнуў Меркурыя.  

Месэнжар выйшаў на арбіту вакол Меркурыя 18 сакавіка 2011 г. стаўшы першым касмічным караблём, якому гэта ўдалося. Ён паспяхова завяршыў сваю асноўную місію ў 2012 годзе. Пасля двух пашырэнняў місіі касмічны карабель выкарыстаў апошнюю частку свайго паліва, каб сысці з арбіты, сутыкнуўшыся з паверхняй Меркурыя 30 красавіка 2015 года.

### «Сямейны партрэт»

18 лютага 2011 года на сайце місіі быў апублікаваны партрэт Сонечнай сістэмы. Калаж ўтрымлівае 34 фотаздымка, атрыманыя прыборам MDIS у лістападзе 2010 года. Усе планеты былі бачныя, за выключэннем Урана і Нептуна, з-за іх вялікай адлегласці ад Сонца. «Сямейны партрэт» Месэндара павінен быў быць дапаўненнем да сямейнага партрэта «Вояджэра», які быў атрыманы з вонкавай часткі Сонечнай сістэмы *«Вояджэрам-1»* 14 лютага 1990 года 

Амаль поўны партрэт Сонечнай сістэмы зроблены ў лістападзе 2010.

Канец місіі
-----------

Пасля таго, як ў апарата скончылася паліва для карэкціроўкі курсу, ён увайшоў у чаканую канчатковую фазу сходу з арбіты ў канцы 2014 года. Праца касмічнага карабля была падоўжана на некалькі тыдняў за кошт выкарыстання астатняга запасу гелія, які выкарыстоўваўся для стварэння ціску ў баках з палівам. Месэнджар працягваў вывучэнне Меркурыя ў падчас свайго падзення.

Касмічны апарат упаў на паверхню Меркурыя 30 красавіка 2015 года ў 15:26. EDT (19:26 па Грынвічы), на хуткасці 14 080 км/г, верагодна, стварыўшы кратэр на паверхні планеты шырынёй каля 16 м.

Лагатып місіі
Першы фотаздымак зроблены «Месэнджарам» (29 сакавіка, 2011) і апошні (30 красавіка, 2015) фотаздымкі з арбіты Меркурыя (дадаткова).

Зноскі
------

1. ↑  MESSENGER Begins Historic Orbit around Mercury (англ.)(недаступная спасылка) (17 сакавіка 2011). Архівавана з першакрыніцы 27 сакавіка 2013. Праверана 18 сакавіка 2011.
2. ↑  Johns Hopkins University (January 14, 2008). *Countdown to MESSENGER's Closest Approach with Mercury*. Прэс-рэліз.
3. ↑  Johns Hopkins University (March 19, 2008). *Critical Deep-Space Maneuver Targets MESSENGER for Its Second Mercury Encounter*. Прэс-рэліз.
4. ↑  Johns Hopkins University (December 4, 2008). *Deep-Space Maneuver Positions MESSENGER for Third Mercury Encounter*. Прэс-рэліз.
5. ↑  NASA Spacecraft Circling Mercury **(нявызн.)** (March 17, 2011).
6. ↑  MESSENGER Completes Its First Extended Mission at Mercury. dead **(нявызн.)**.  JHU – APL (18 сакавіка 2013). Архівавана з першакрыніцы July 29, 2013.
7. ↑  Messenger's Collision Course With Mercury **(нявызн.)** (April 30, 2015).
8. ↑  APL (February 18, 2011). *A Solar System Family Portrait, from the Inside Out*. Прэс-рэліз.

|  |  |
| --- | --- |
| ⚙️   Слоўнікі і энцыклапедыі | Вялікая каталанская · Вялікая кітайская · Вялікая нарвежская · Лентапедыя · Britannica (онлайн) |